Neuvoston asetus (EY) N:o 2468/96, annettu 17 päivänä joulukuuta 1996, viinien ja viiniyttämisen sivutuotteiden tislausta koskevista yleisistä säännöistä annetun asetuksen (ETY) N:o 2046/89 muuttamisesta



Virallinen lehti nro L 335 , 24/12/1996 s. 0007 - 0008



NEUVOSTON ASETUS (EY) N:o 2468/96, annettu 17 päivänä joulukuuta 1996, viinien ja viiniyttämisen sivutuotteiden tislausta koskevista yleisistä säännöistä annetun asetuksen (ETY) N:o 2046/89 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), ja erityisesti sen 35 artiklan 7 kohdan, sen 36 artiklan 5 kohdan, sen 38 artiklan 4 kohdan, sen 39 artiklan 8 kohdan, sen 41 artiklan 8 kohdan ja sen 42 artiklan 4 kohdan, ottaa huomioon komission ehdotuksen, sekä katsoo, että pakollisten tislausten ollessa kyseessä tislaajan tukihakemukseen tulee liittää todistus siitä, että tuottajalle on maksettu kyseisestä tislauksesta vähimmäisostohinta; ottaen huomioon viiniyttämisen sivutuotteiden tislauksen erityispiirteet, jäsenvaltioiden olisi voitava soveltaa komission hyväksynnän jälkeen yksinkertaistettuja sääntöjä esitettäessä kyseistä todistusta tämäntapaisen tislauksen osalta, tehokkuuden vuoksi jäsenvaltiot eivät saa enää soveltaa yksinomaan kiinteästi vahvistettuja hintoja, ja tislaajien on saatava hyötyä tietyin edellytyksin alkoholin eriytetyistä ostohinnoista tislatun raaka-aineen mukaan; tämän säännöksen tiettyjen hallinnollisten vaikutusten ottamiseksi huomioon Espanjassa olisi säädettävä poikkeuksellisesta siirtymäkaudesta säännöksen soveltamisessa tässä jäsenvaltiossa, tislaaja on tislauksista maksetun vähimmäisostohinnan kautta tuottajalle myönnettävän tuen jakelukanava; jälkeenpäin tehdyissä tislaajien toimittamia tukihakemuksia koskevissa tarkastuksissa paljastuu joskus viininkorjaajien tai viinintuottajien tekemiä virheitä tai epätarkkuuksia; sen vuoksi viinintuottajien olisi otettava niistä vastuu; tässä yhteydessä on syytä sallia aiheettomasti maksetun tuen takaisinperiminen määriteltävin ehdoin viinintuottajalta, ja näin ollen asetusta (ETY) N:o 2046/89 (2) olisi muutettava, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2046/89 seuraavasti: 1) Lisätään 17 artiklan 1 kohdan c alakohtaan virke seuraavasti: "Jäsenvaltiot voivat kuitenkin määrätä viiniyttämisen sivutuotteiden tislauksesta sovitun vähimmäisostohinnan maksamistodistuksen esittämistä koskevista yksinkertaistetuista säännöistä saatuaan komissiolta sääntöjä koskevan ennakkohyväksynnän." 2) Korvataan 18 artiklan 3 kohdan toinen alakohta seuraavasti: "Eriytetyt hinnat: - jäsenvaltiot voivat päättää eriytetyistä hinnoista, jos kiinteästi vahvistetun hinnan soveltaminen johtaa tai uhkaa johtaa siihen, että tietyillä yhteisön alueilla on mahdotonta antaa tislattavaksi yhtä tai useampaa viiniyttämisen sivutuotetta, - eriytettyjä hintoja sovelletaan joka tapauksessa tislaajiin, jotka markkinointivuoden aikana ovat tislanneet jotakin näistä raaka-aineista yli 60 prosenttia tislauksen toteutuneesta kokonaismäärästä. Espanja ei kuitenkaan voi soveltaa tätä säännöstä markkinointivuonna 1997/1998. Sivutuotteiden tislauksesta saadun tuotteen vahvistettujen hintojen tason on oltava sellainen, että hintojen painotettu keskiarvo ei saa olla kiinteästi vahvistettua hintaa korkeampi." 3) 22 artiklan osalta: a) 3 kohdan - toiseen alakohtaan lisätään virke seuraavasti: "Tislaaja voi kuitenkin viinintuottajan ollessa vastuussa ja määriteltävin ehdoin saada takaisin tuottajalta aiemmin mainitun tuen määrän.", - neljännen alakohdan viimeinen virke poistetaan, b) lisätään kohta seuraavasti: "4. Yksityiskohtaiset säännöt 3 kohdan ja erityisesti sen toisessa luetelmakohdassa tarkoitettujen ehtojen soveltamisesta annetaan asetuksen (ETY) N:o 822/87 83 artiklassa säädettyä menettelyä noudattaen.". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä syyskuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä joulukuuta 1996. Neuvoston puolesta I. YATES Puheenjohtaja (1) EYVL N:o L 84, 27.3.1987, s. 1, asetus sellaisena kuin se on viimeksi muutettuna asetuksella (EY) N:o 1592/96 (EYVL N:o L 206, 16.8.1996, s. 31). (2) EYVL N:o L 202, 14.7.1989, s. 14, asetus sellaisena kuin se on viimeksi muutettuna asetuksella (EY) N:o 1920/96 (EYVL N:o L 253, 1.10.1996, s. 1).